**Felvételt hirdet a 2018/19-es tanévre a II. János Pál Katolikus Szakkollégium**

Komfortos, belvárosi, II. János Pálról elnevezett egyetemi szakkollégium (Hollán Ernő u. 10-12.) várja a 2018-2019-es tanévben is az egyetemre készülő érettségizőket, és a már egyetemistákat és főiskolásokat is! Vagyis mindazokat a keresztény fiatalokat hívjuk a szakkollégium közösségébe, akik Szombathelyen tanulnak szeptembertől és szeretnének egy olyan helyen lakni, ami egyszerre szellemi műhely, nyüzsgő, vidám közösség és olyan hely, ahol a lélekben is rend születik.

 A II. János Pál Katolikus Szakkollégium sajátossága abban áll, hogy különböző szakokon tanulók több tudományágat képviselve tartoznak egy közösségbe, ami hármas (tanulmányi, közösségi és lelki) pillérre épül a formáció időszakában.

**A jelentkezés határideje: 2018. augusztus 15.** kizárólag e-mailen szakkollegium@martinus.hu címre kell megküldeni a teljes felvételi dokumentációt (ajánlást, igazolásokat, bizonyítványokat, önéletrajzot szkennelve).

**A felvételi beszélgetés időpontja: 2018. augusztus 21. kedd, 10:00; helyszíne: II. János Pál Katolikus Kollégium és Szakkollégium, 9700 Szombathely, Hollán Ernőu. 10-12.**

A felvételivel, a szakkollégiummal kapcsolatos összes információért az egyetemi lelkészhez, Dr. Németh Norbert atyához, vagy Gaspari Gáborhoz, a szakkollégium titkárához forduljanak bizalommal az szakkollegium@martinus.hu email-címen!

**FONTOS! A felvételi törzslaphoz csatolni kell:**

1.         Önéletrajzot

2.         *Motivációs levelet*[1]

3.         1 db fényképet (színes igazolványkép – a szóbeli elbeszélgetésre kell hozni)

4.         bizonyítványok másolatait (nyelvvizsga stb.)

5.         ***egyetemistáknál és főiskolásoknál*** a legutolsó (aktív) félév indexmásolata (vagy ETR/Neptun kivonat)

6.         **Egy rövid esszét**

*1. téma*: Külső „zajokkal” bombázzuk magunkat, nem marad idő a csendre. Szükség van-e ma a csendre?

*2. téma*: A példaképek ereje. Avagy: Miért fontos és milyen a követendő példa ma?

*3. téma*: A mai társadalom egyik veszélye, hogy „folyékony, vagyis likvid társadalom”. Mit tegyünk, vagy milyen szerepünk lehet egy ilyen társadalomban?

*4. téma*: Létezik-e független média?;

7.         **Egyházi ajánlást** (plébános, lelkész, hitoktató, hittanár -- szkennelve, vagy befotózva).

 A jelentkezést minden, fent említett csatolmánnyal e-mailen kell benyújtani **2018. augusztus 15-ig**.

szakkollegium@martinus.hu

**A benyújtott jelentkezés elbírálását követően, a Szakkollégium Igazgatósága az arra érdemes jelöltet behívja szóbeli elbeszélgetésre 2018. augusztus 21-én (kedden) 10.00 órára**

**A szóbeli forduló; helyszíne: II. János Pál Katolikus Kollégium és Szakkollégium, 9700 Szombathely, Hollán Ernő u. 10-12.**